गदर 2 के ट्रेलर लॉन्च इवेंट में बोलीं अमीषा, पहले लगाए थे मिसमैनेजमेंट के आरोप
Amisha Patel On Relationship With Anil Sharma At 'gadar 2' Trailer Launch  डायरेक्टर अनिल शर्मा से अपने रिश्ते पर बात की। बीते दिनों अमीषा ने अनिल शर्मा और उनके प्रोडक्शन हाउस पर मिसमैनजमेंट के आरोप लगाए थे
अमीषा पटेल ने हाल ही में अपनी अपकमिंग फिल्म गदर 2 के ट्रेलर लॉन्च इवेंट में फिल्म के डायरेक्टर अनिल शर्मा से अपने रिश्ते पर बात की। बीते दिनों अमीषा ने अनिल शर्मा और उनके प्रोडक्शन हाउस पर मिसमैनेजमेंट के आरोप लगाए थे।
अब अमीषा ने कहा है कि उनके और अनिल शर्मा के बीच वैसा ही रिश्ता है जैसा पिता और बेटी के बीच होता है। अमीषा ने ये भी कहा कि उन दोनों के बीच अब भी काफी लड़ाईयां होती हैं।
इटाइम्स की रिपोर्ट के मुताबिक गदर 2 के ट्रेलर लॉन्च इवेंट में अमीषा पटेल ने अनिल शर्मा के साथ उनके रिश्ते पर बात करते हुए कहा- हम लड़ते हैं, वॉट्सऐप सोशल मीडिया पर एक-दूसरे को ब्लॉक भी कर देते हैं लेकिन हमारे बीच जल्दी सब कुछ ठीक भी हो जाता है। हमारा रिलेशनशिप ऐसा ही है।
अमीषा पटेल ने कहा था प्रोडक्शन हाउस ने नहीं दी आर्टिस्ट्स को सैलरी 
दरअसल, अनिल शर्मा के प्रोडक्शन हाउस पर आरोप लगाते हुए अमीषा पटेल ने कहा था कि चंडीगढ़ में फिल्म की शूटिंग के दौरान प्रोडक्शन हाउस ने कई आर्टिस्ट्स को पूरे पैसे तक नहीं दिए। फिल्म को ZEE स्टूडियोज और अनिल शर्मा प्रोडक्शंस ने मिलकर प्रोड्यूस किया है।
अनिल शर्मा ने इन आरोपों पर जवाब भी दिए थे। उन्होंने कहा था कि ये बिल्कुल झूठ है, पता नहीं अमीषा ने ऐसा क्यों कहा पर हां उनके इस झूठ से अनिल शर्मा प्रोडक्शन हाउस और भी फेमस हो गया है।
कारगिल विजय दिवस के मौके पर रिलीज हुआ गदर 2 का ट्रेलर 
हाल ही में कारगिल विजय दिवस के मौके पर फिल्म गदर 2 का ट्रेलर लॉन्च हुआ। फिल्म में 22 साल बाद एक बार फिर सनी देओल तारा सिंह के रोल में दिखेंगे। वहीं, अमीषा पटेल सकीना के रोल में नजर आएंगी। ट्रेलर में दिखाया जाता है कि तारा सिंह और सकीना के बेटे जीते को पाकिस्तानी आर्मी टार्चर कर रही है।
तारा सकीना से वादा करते हैं कि वो जीते को सही सलामत वापस ले आएंगे। इसके बात तारा लाहौर जाते हैं। अनिल शर्मा के बेटे उत्कर्ष शर्मा फिल्म में जीते का रोल कर रहे हैं। 2001 में आई फिल्म गदर में भी उन्होंने तारा और सकीना के बेटे का रोल किया था। गदर 2 11 अगस्त को थिएटर में रिलीज होगी।